Slovenský pohár vo futbale 2013/2014

Slovenský pohár vo futbale v sezóne 2013/2014 bol 45. ročník slovenskej pohárovej súťaže vo futbale mužov, v tejto sezóne tejto sezóne po tretí raz za sebou pod názvom "Slovnaft Cup". Víťaz pohára je v nasledujúcej sezóne účastníkom Európskej ligy, v prípade, ak víťaz pohára získa aj ligový titul, miestenku do Európskej ligy 2014/2015 získa zdolaný finalista.
Účastníci.
V ročníku 2013/2014 bolo do slovenskej pohárovej súťaže možné prihlásiť sa do 15. júla 2013. V termíne sa prihlásilo 53 mužských futbalových tímov (12 z najvyššej ligovej súťaže, 11 z 2. ligy, 21 z 3. líg a 9 z regionálnych súťaží). Tímy najvyššej súťaže boli priamo nasadené od 2. kola. Z pohára odstúpili SFC Kalinkovo a FK Poprad. Poprad nahradil v 1. kole tím MFK Vranov nad Topľou; súper Kalinkova postúpil bez boja.
V zátvorke je uvedené umiestnenie klubu v príslušnej súťaži sezóne 2012/2013.
1. kolo.
Žreb 1. kola sa uskutočnil 17. júla 2013. Tímy boli pred žrebovaním regionálne rozdelené na západnú a východnú skupinu (po 20), v prípade vzájomného stretnutia klubov, medzi ktorými je rozdiel aspoň dvoch ligových súťaží, sa toto stretnutie odohralo na ihrisku klubu z nižšej súťaže. V 1. kole odohrali tímy v dňoch 6. a 7. augusta 2013 dovedna 19 z pôvodne plánovaných 20 stretnutí na 1 zápas, pričom v prípade nerozhodného výsledku sa hneď po skončení riadneho hracieho času kopali jedenástky, ktoré rozhodli o postupujúcom. Ešte pred 1. kolom z pohára odstúpili SFC Kalinkovo a FK Poprad. FK Poprad nahradil v 1. kole tím MFK Vranov nad Topľou; FC ŠTK 1914 Šamorín tak postúpil do 2. kola bez boja. Víťazi duelov postúpili do 2. kola, do ktorého sa k 20 postupujúcim pridalo i 12 nasadených tímov z najvyššej súťaže.
2. kolo.
Účasť v 2. kole si vybojovali postupujúci z 1. kola (20 tímov - 9 z druhej ligy a 11 z tretej ligy) a účastníci najvyššej slovenskej futbalovej súťaže mužov z ročníka 2013/2014 (12 tímov). Kluby boli rozdelené do dvoch skupín (Západ, Východ) a pri žrebe boli kluby z najvyššej súťaže nasadené. Žreb 2. kola sa uskutočnil 15. augusta 2013 o 16:00 v budove SFZ. Výhodu domáceho prostredia získalo prvé vyžrebované družstvo. V prípade vzájomného stretnutia klubov, medzi ktorými je rozdiel aspoň dvoch ligových súťaží, sa toto stretnutie odohralo na ihrisku klubu z nižšej súťaže. Pôvodne vyžrebovaný duel MFK Skalica - Spartak Trnava sa napokon hral v Trnave pre údajne nevyhovujúci stav štadióna v Skalici. Aj 2. kolo sa hralo na jeden zápas, pričom v prípade nerozhodného výsledku sa hneď po skončení riadneho hracieho času kopali jedenástky, ktoré rozhodli o postupujúcom. Duely 2. kola sa odohrali v dňoch 27. a 28. augusta 2013. Do 3. kola postúpilo 16 víťazov z 2. kola.
3. kolo (osemfinále).
Účasť v 3. kole si vybojovali postupujúci z 2. kola (16 tímov - 8 z prvej ligy, 5 z druhej ligy a 3 z tretej ligy). Žreb 3. kola sa uskutočnil 5. septembra 2013 o 16:00 v budove SFZ, kluby z najvyššej ligovej súťaže boli nasadené. Výhodu domáceho prostredia získalo prvé vyžrebované družstvo. V prípade vzájomného stretnutia klubov, medzi ktorými je rozdiel aspoň dvoch ligových súťaží, sa toto stretnutie odohralo na ihrisku klubu z nižšej súťaže. Aj 3. kolo sa hralo na jeden zápas, pričom v prípade nerozhodného výsledku sa hneď po skončení riadneho hracieho času kopali jedenástky, ktoré rozhodli o postupujúcom. Duely 3. kola sa odohrali v dňoch 24. a 25. septembra 2013. Do štvrťfinále postúpilo 8 víťazov z 3. kola.
Štvrťfinále.
Účasť vo štvrťfinále si vybojovali postupujúci z 3. kola (8 tímov - 7 z prvej ligy, 1 z druhej ligy). Žreb štvrťfinále sa uskutočnil 26. septembra 2013 o 15:00 v zasadačke SFZ. Prvé vyžrebované družstvo získalo výhodu domáceho prostredia v prvom stretnutí. Štvrťfinále sa hralo na dva zápasy, pričom v prípade nerozhodného výsledku po dvojzápase a rovnakého počtu gólov strelených na ihrisku súpera sa hneď po skončení riadneho hracieho času odvetného duelu kopali jedenástky, ktoré rozhodli o postupujúcom. Úvodné duely štvrťfinále sa odohrali v dňoch 22. a 23. októbra 2013, odvety boli na programe v dňoch 5. a 6. novembra 2013. Duel FK Senica - FC ViOn Zlaté Moravce s pôvodným výsledkom 1:2 ŠTK SFZ kontumovala na 3:0 pre neoprávnený štart hráča klubu FC ViOn Zlaté Moravce Lukáša Mihálika, ktorý v predchádzajúcich dvoch zápasoch pohárovej súťaže bol napomenutý žltou kartou a mal na tento zápas zastavenú činnosť. Mihálik sa dostal na ihrisko v 83. minúte, keď vystriedal Lukáša Szabóa. Do semifinále postúpili 4 tímy - úspešnejší klub z každej zo štvrťfinálových dvojíc.
Výsledky.
Odvety.
"MFK Ružomberok postúpil s celkovým skóre 4−3."
"ŠK Slovan Bratislava postúpil s celkovým skóre 5−1."
"MFK Košice postúpil s celkovým skóre 4−1."
"FK Senica postúpil s celkovým skóre 4−0."
Semifinále.
Účasť v semifinále si vybojovali postupujúci zo štvrťfinále (4 tímy z prvej ligy). Žreb semifinále sa uskutočnil 7. novembra 2013 na zasadnutí ŠTK SFZ. Prvé vyžrebované družstvo získalo výhodu domáceho prostredia v prvom stretnutí. Semifinále sa hralo na dva zápasy, pričom v prípade nerozhodného výsledku po dvojzápase a rovnakého počtu gólov strelených na ihrisku súpera sa hneď po skončení riadneho hracieho času odvetného duelu kopali jedenástky, ktoré rozhodli o postupujúcom. Úvodné duely semifinále sa odohrali dňa 8. a 9. apríla 2014, odvety boli na programe dňa 15. a 16. apríla 2014. Do finále postúpili 2 tímy - úspešnejší klub z každej zo semifinálových dvojíc.
Výsledky.
Súhrn.
"Pri zhodnom celkovom skóre rozhodoval o postupe vyšší počet gólov na ihrisku súpera, pri zhodnej bilancii jedenástkový rosztrel po skončení odvetného duelu."